Duolingo

Duolingo estas senpaga retejo kaj aplikaĵo por lernado de lingvoj. La retejo estis oficiale lanĉita je la 19-a de junio 2012.http://techcrunch.com/2012/05/22/recaptcha-founders-language-learning-site-duolingo-to-open-to-the-public-on-june-19/ La ĉefa kreanto de paĝo estas Luis von Ahnhttps://www.bbc.com/mundo/noticias-51241014, kiu ankaŭ estas la fondinto de la firmao reCAPTCHA, kiu estis vendita al Google en 2009.

la paĝo ekzistas en la angla, germana, itala, hispana, portugala, franca kaj rusa lingvoj. Laŭ stato de aŭtuno 2025, oni povas lerni la araban, ĉeĥan, danan, Esperanton, finnan, francan, germanan, grekan, gvaranian, haitian, havajan, hebrean, hindian, hispanan, hungaran, indonezian, irlandan, italan, japanan, jidan, katalunan, kimran, klingonan, latinan, navahan, nederlandan, norvegan, polan, portugalan, rumanan, rusan, svahilan, svedan, turkan, ukrainan, altvalirian, vjetnaman kaj anglan lingvojn. Kvankam multaj lingvoj ankoraŭ estas nur lerneblaj per la angla, du (la gvarania kaj kataluna) nur estas lerneblaj per la hispana. Krom la reta versio ekzistas ankaŭ versio por iPhone kaj poŝtelefonoj kun Androjdo. Tamen konsiderindas ke ankaŭ estas la ebleco ke Duolingvo fermas kurson kiu jam sukcese funkciis, se laŭ la organizantoj ne sufiĉe granda nombro de novaj kursanoj aliĝas - tial ne garantiatas ĉu ĉiuj kursoj kiuj nun estas ankoraŭ pluestos estontece.

En januaro 2014 Duolingo havis 25 milionojn da uzantoj, el kiuj la duono aktivistechcrunch.com. Ĝis majo 2016 tiu nombro kreskis ĝis 120 milionoj da uzantojWhich countries study which languages, and what can we learn from it?; la nombro de aktivaj uzantoj ne estas tie indikita. En marto 2020, la kursoj en Duolingo por lerni Esperanton havis 2.8 milionon da uzantoj.Kie estas la Duolinganoj? - Libera Folio 31a marto 2020

 Kiel ĝi funkcias 
La edukado funkcias tiel, ke ĉiuj uzantoj havas "lingvan arbon" kun "branĉoj", kiuj signifas unuopajn temojn - iam temas pri verboj, iam pri adjektivoj, iam pli pri gramatiko aŭ pri temaj vortoj (ekzemple bestoj aŭ manĝaĵoj).

Ĉiu temo konsistas el diversa kvanto de lecionoj, iam temas pri du lecionoj, iam estas eĉ 10 lecionoj. En ĉiu leciono havas uzanto tri vivojn (komence eĉ kvar) - koretojn. Ĉiu leciono enhavas 20 tasketojn. Se oni faras eraron, oni perdas unu koreton. Se la eraro ne estas tro granda, oni povas ankoraŭ korekti ĝin kaj gajni duonon de koreto.

Por ĉiu sukcesa leciono en ĉiu temo oni gajnas 10 poentojn kaj aldone maksimume 3 bonusajn poentojn, se la uzanto kompletas lecionon sen perdo de koretoj.

Lecionojn eblas ĉiam ajn laŭ bezono ripeti. Eblas ankaŭ elekti, ke vi volas ripeti nur vortojn de unu leciono aŭ nur unu konkretan vorton. Tiam oni ja gajnas nur 2 poentojn. Se oni ja estas pli kuraĝaj, oni povas ripeti plej malmulte konatajn vortojn (tiuj vortoj estas elektataj per Duolingo mem laŭ tio, kiom multe la uzanto konas tiujn vortojn) pli rapide per tempe-limigita leciono kaj tiukaze gajni eĉ 20 poentojn (komence estas 30 sekundoj kaj se oni sukcesas, oni gajnas pli da tempo por respondi).

Laŭ kvanto de gajnitaj poentoj ĉiu uzanto estas en certa nivelo kaj tiel oni povas pli facile kompari progreson de aliaj uzantoj.

 Strukturo de lecionoj 
En ĉiu leciono povas aperi jenaj ekzercoj:
 Skribado de aŭskultita vorto/frazo
 Tradukado de vorto/frazo
 Elparolo de skribita vorto/frazo
 Elektado de korekta mankanta vorto
 Lernado de nova vorto laŭ bildo aŭ laŭ indiko en teksto por traduki
 Elektado de korekta traduko

 Aliaj lingvoj 
En oktobro 2013 estis lanĉita "lingva inkubatoro", per kiu oni povas krei novajn lingvajn kursojn.

 Komparado kun aliaj uzantoj 
Duolingo ofertas eblecon "sekvi" aliajn uzantojn kaj vidi ilian progreson, kiom da poentoj oni jam havas, kiom da vortoj oni jam konas.

 Novigoj 
De tempo al tempo kreantoj de Duolingo prezentas iun novigon - en decembro 2013 oni prezentis tri novajn branĉojn - tiuj ne estas devigaj, sed ofertas lerni idiomojn.

 Tradukservo 
Duolingo kunlaboras kun multaj kompanioj, kiuj bezonas tradukojn kaj pagas por ili. Uzantoj de Duolingo poste proponas kaj revizias tradukojn. Origine la tradukado estis deviga parto de preskaŭ ĉiu "branĉo", sed nuntempe tio jam ne plu estas necesa kaj do tiuj, kiuj volas nur lerni lingvon, ne bezonas iri tra tiu ĉi parto.

 Esperanto 
 Kurso por anglalingvanoj 
eta|Intervjuo de Evildea kun Chuck Smith pri Esperanto-kurso ĉe Duolingo en 2015
Ekde novembro 2014 estis kreata Esperanto-versio (por anglaparolantoj), kies beta-versio publikiĝis la 28-an de majo 2015Duolingo: Kurso por anglalingvanoj. La 21-an de aŭgusto 2015 registriĝis ĉe la Esperanto-kurso la 100 000-a kursano, en aŭgusto 2016 jam la 485 000-a. En marto 2017 estis registritaj pli ol 600 000 kursanoj.

La iniciatinto de Duolingo, Luis von Ahn, en prelego flanke menciis en 2012, ke homoj petadas Esperanto-kurson. Kiam poste en marto kaj majo 2014 estis voĉdonadoj, kiu lingvo aldoniĝu, Esperanto ricevis unue la duan, poste la unuan lokon de dezirataj lingvoj. Do Duolingo decidis la aldonon de Esperanto kaj en septembro 2014 internacia teamo sub gvido de Chuck Smith kaj Ruth Kevess-Cohen komencis adapti la Duolingo-kurson al Esperanto. Tiu kurso estis taksita kiel turno-punkto por la Esperanto-movado.Duolingo: a turning point for Esperanto? Artikolo de Javier Alcalde en Usona Esperantisto n-ro 2015:3. En marto 2020, la kurso havis 1.6 milionon da uzantoj.

 Kurso por hispanalingvanoj 
La 26-an de oktobro 2016 aperis kroma kurso Esperanto por hispanlingvanoj (beta versio). Ĝi estas havebla oficiale en normala versio ekde junio 2017.Incubator Duolingo eo-es, alirita 2017-08-16. En marto 2020, la kurso havis 781 mil uzantojn.

 Kurso por portugalalingvanoj 
La kurso de Esperanto por portugallingvanoj aperis en beta-fazo en la 14-a de majo 2018.https://incubator.duolingo.com/courses/eo/pt/status En marto 2020, la kurso havis 376 mil uzantojn.

 Kurso por franclingvanoj 
La kurso de Esperanto por franclingvanoj aperis en beta-fazo la 14-an de julio 2020.

 Eblaj estontaj kursoj 
La kurso por ĉinlingvanoj estas anoncita akcepti unuajn kursanojn ekde la 22-a de septembro 2020, sed tio ne efektiviĝis. Kvankam ampleksaj laboroj por starigo de tiu aldona lingvokurso estas faritaj, ĝi almenaŭ por la ĝenerala publiko ne estas elektebla ĝis almenaŭ aŭtuno de 2025, kaj ne estas verŝajne ke la organizantoj de Duolingo iam malfermos ĝin por la ĝenerala publiko. Fine de la 2010-aj jaroj estis planitaj ankaŭ kursoj por ruslingvanoj, por germanlingvanoj, ktp. Ankaŭ por kiuj kursoj jam ampleksaj antaŭpreparoj estis faritaj, sed sed same ankaŭ pri ili ne antaŭvideblas ke iam oni malfermos ilin por la ĝenerala publiko. Fakte komence de la 2020-aj jaroj la usonaj organizantoj havis la strategion subpremi la hispanan, portugalan kaj francan lingvokursojn de Esperanto kaj tiel instigi ĉiujn lernantojn de tiuj kursoj transiri al la anglalingva kurso. Jes estas  ankaŭ lernantoj denaske parolantaj la germanan, nederlandan aŭ svedan lingvojn kiuj pere de la angla partoprenas anglalingvan kurson de Esperanto aŭ de alia lingvo - kial tio ne ankaŭ povos funkcii por homoj de aliaj denaskaj lingvoj? Tiucele komence de la 2020-aj jaroj ne plu eblis nov-aliĝi al la hispana, portugala kaj franca lingvokursoj, kvankam tiujn kiuj komencis ilin oni ne volis forĵeti, sed nur forte instigis transiron al la anglalingva kurso. Sed ĉar aperis multaj protestoj el inter la denaske hispan-, portugal- kaj franclingvaj kursanoj kaj ankaŭ de alilingvaj kursanoj kiuj preferis tiujn kursolingvojn al la angla, kaj ne konsentis pri transiro al la angla lingvokuso, oni remalfermis la nov-aliĝon al la hispana, portugala kaj franca lingvokursoj de Esperanto en 2023 aŭ komence de 2024. Tamen laŭ la stato de septembro 2025 la nov-aliĝo al tiuj kursoj denove estas malebligata, kvankam laŭ la stato de aŭtuno de 2025 ĉiuj tri kursoj de Duolingo - sen indiko ke ankoraŭ temus pri beta-versio - sen problemo funkcias por tiuj kiuj sukcesis komenci ilin - kaj nun ne estas iuj premoj transiri al la angla kursoversio. Simple nun ne eblas nove komenci la kursojn rekte el la retejo de Duolingo.Tamen la la stato de aŭtuno 2025 daŭre eblas nove komenci la hispanan, portugalan kaj francan lingvokursojn de Esperanto pere de apartaj ligiloj, kiuj cirkulas en diskutaj notoj inter lernemuloj, sed tio kompreneble estas multe pli kaŝita vojo (ankaŭ funkcias la ligiloj notitaj sub la ĉapitra titolo "Eksteraj ligiloj" sube de tiu ĉi paĝo)

 Akademia kunlaboro 
Post iniciato de Anna Löwenstein, estas oficiala kunlaboro kun sekcio Lerniloj de la Akademio de Esperanto. Multaj frazoj en la kursoj (en la angla kaj la hispana) estas voĉregistritaj de Francis Soghomonian.

 Statistiko pri lernantoj laŭ lingvoj 
Kursoj por parolantoj de la anglaIncubator de Duolingo.
Lanĉodato por la unuaj lingvoj (hispana, franca, germana) estas la fina versio (post "privata" beta-versio; ĉe postaj lingvoj por la beta-versio)https://www.facebook.com/photo.php?fbid=1466874003332492&set=gm.1569761096385132&type=3&theater.

 Lingvo  Lanĉo Fonto Nombrolernantoj('15-06-01) Nombro lernantoj('15-07-02) Nombro lernantoj('15-09-30) Nombro lernantoj('16-02-08) Nombro lernantoj('16-05-28) Kresko dum1 monato  (31 tagoj) Kresko dum4 monatoj  (121 tagoj) Kresko dum8 monatoj  (~252 tagoj) Kresko dum12 monatoj  (~362 tagoj) hispana  2012-06-19  businesswire.com 33 500 000 35 400 000 40 800 000 50 400 000 58 300 000 1 900 000 7 300 000 16 900 000 24 800 000 franca  2012-06-19   20 600 000 21 800 000 24 900 000 30 400 000 34 000 000 1 200 000 4 300 000 9 800 000 13 400 000 germana  2012-06-19   13 200 000 14 000 000  16 000 000 19 400 000 22 100 000 800 000 2 800 000 6 200 000 8 900 000 portugala  2012-10-30  duolingo.tumblr.com 3 910 000 4 100 000 4 610 000 5 390 000 6 080 000 190 000 700 000 1 480 000 2 170 000 itala  2012-12-18  http://duolingo.tumblr.com/post/38237628405/ciao-you-may-now-begin-learning-italian duolingo.tumblr.com] 8 450 000 8 940 000 10 100 000 12 100 000 13 900 000 490 000 1 650 000 3 650 000 5 450 000 nederlanda  2014-07-16  eble 2014-07-20; Duolingo discussion 838 000 944 000 1 230 000 1 690 000 2 080 000 106 000 392 000 852 000 1 242 000 sveda  2014-11-25  597 000 709 000 1 000 000 1 490 000 1 890 000 112 000 403 000 893 000 1 293 000 irlanda  2014-11-25  742 000 808 000 1 040 000 1 420 000 1 740 000 66 000 298 000 678 000 998 000 dana  2014-11-25  395 000 446 000 596 000 832 000 1 030 000 51 000 201 000 437 000 635 000 turka  2015-03-24  132 000 214 000 475 000 896 000 1 230 000 82 000 343 000 764 000 1 098 000 ukraina  2015-05-21  Reddit 13 400 27 100 134 000 288 000 373 000 13 700 120 600 274 600 359 600 norvega  2015-05-23  Mesaĝo al norvega-lernantoj, "Reports" pri la norvega 17 700 47 300 199 000 456 000 667 000 29 600 181 300 438 300 649 300 Esperanto  2015-05-28  12 300 42 200 144 000 289 000 403 000 29 900 131 700 276 700 390 700 rusa  2015-11-02  Wikia-Duolingo: Russian for English 594 000 1 330 000 (3,5 mon.: 736 000) pola  2015-12-10  Wikia-Duolingo: Polish for English 147 000 366 000 (3,5 mon.: 219 000) kimra  2016-01-26  Wikia-Duolingo: Welsh for English 17 200 134 000 (3,5 mon.: 117 800) Sumoj   82 407 400 87 477 600 101 228 000 125 809 200 145 623 000 5 070 200 18 720 600 43 401 800 (12 mon.: 61 385 600) Procentaĵode EO   0.015% 0.048% 0.14 % 0.23% 0.28% 0.59 % 0.70 % 0,63 %

La tabelo montras en la kolumnoj kresko, ke Esperanto progresas per simila ritmo kiel la ukraina, duone tiel rapide kiel la norvega kaj la dana kaj per triona rapideco de la sveda, nederlanda, turka kaj irlanda. Longavide Esperanto eble stabiliĝos ĉe duona procento de ĉiuj fremdlingvo-lernantoj ekde la angla lingvo.

Laŭ informoj ĉe "Duolingo incubator", en aŭgusto 2017 estis 977mil aliĝintoj al la kurso "Esperanto por angloparolantoj" kaj 186mil al la kurso "Esperanto por hispanparolantoj", do sume pli ol 1 miliono da eklernintoj de Esperanto.Duolingo Incubator, alirita 2017-08-16.

 Referencoj 

 Eksteraj ligiloj 


 Esperanto-kurso por parolantoj de la angla lingvo 20ra 
 Esperanto-kurso por parolantoj de la hispana lingvo 20ra 
 Esperanto-kurso por parolantoj de la portugala lingvo 20ra 
 Esperanto-kurso por parolantoj de la franca lingvo 20ra 
 prezento "la Duolingo-generacio" kun partoj de intervjuoj kun homoj lernintaj Esperanton per Duolingo ekde 2015 en Jutubo ()
 artikolo "Duolingo: La dua Esperanto-kurso" pri apero de la hispanlingva E-kurso novembre 2016 en Libera Folio ()

Kategorio:Klerigaj retejoj
Kategorio:Lernado de lingvoj